Jeg står og venter på at der kommer sæd fra tyskland har bestilt igennem eurosæd ,jeg bestille igår og det skulle komme idag men er der et tidspunkt de skal være der inden eller kan man regne med at det først kommer engang i eftermiddag+?
GLS plejer at være fremme inden kl. 14. Mvh
Hej allesammen Ja, jeg er i lidt god tid, men det er jo ikke sådan når man går og drømmer lidt  Jeg spekulerer nemlig meget på at sætte mine to hopper i fol til næste år. Jeg vil helt sikkert gerne have føl efter den ene, og så synes jeg det ville være så godt for den lille at have en kammerat og rigtig sjovt at prøve at have to føl sammen. Jeg har lidt idéer til hingste, men er ikke så stærk i det der - så måske er det helt galt det jeg har tænkt mig ... kunne også godt bruge lidt input til især den ene. Så hvad siger I til følgende to hopper? 1. hoppe Den første hoppe fik føl sidste år efter Temptation, et rigtig fint hoppeføl, der ser ud til at være ganske fint gående og rigtig god og ædel type - men hun er altså lidt lille. Her som 1-års måler hun lige knap 1.43. Og så tror jeg ikke helt hun har arvet sin mors fantastiske temperament  Jeg kunne derfor godt tænke mig at bruge en hingst, der stadig forbedrer trav og galop - hoppen har egentlig fine knæ i bevægelsen og det har føllet også, så derfor tænker jeg at det gerne må være en hingst, der i stedet kommer lidt mere hen over jorden. Og så som kan give noget ridelighed. Så jeg tænker noget tysk frem for hollandsk? Jeg tror, jeg også er nødt til at have lidt størrelse - dog er føllet tænkt til mig selv, og jeg er ret lille, så med størrelse er det ikke fordi den skal blive 1.70 (helst ikke), bare et sted mellem 1.60 og 1.68-stykker. Og endelig, hvis jeg skal vælge mellem to lige gode bud, så vil jeg virkelig gerne vælge en rød hingst. Egentlig har jeg forelsket mig lidt i Boney M. Hvordan lyder det til hende? 2. hoppe Hun er en 3-års hoppe, så hun er ikke kåret endnu. Hun er sort med et utrolig kønt lille hoved og meget rar og nem. Jeg har kun haft hende et par måneder, så jeg kender hende ikke så godt, men hun har taget tilridningen super fint og virker rigtig flink. Hun har en pæn og harmonisk overlinje, men er ikke så højstillet. Til hende tænker jeg en hingst, som kan tilføre - størrelse (hun måler kun 1.61. nu) - generelt mere gang (hun har tre helt middel gangarter, ganske fine men ikke noget stort) - lidt mere ben og ædelhed Jeg har hørt at kombinationen Rosentanz - Fürstenball har været god for andre. Men han er jo godt nok noget dyr og efterspurgt, så måske der kunne være andre gode muligheder? En fürstenball-søn evt? Håber I vil være med til at hjælpe. Og sig til hvis jeg ikke har skrevet nok informationer  Venlig hilsen  Anna
I får dem lige på billeder også  Hoppe 1 med sit føl fra sidste år Hoppe 2 Det var lige det bedste billede jeg har af hende indtil videre. Hun vokser endnu, det kan man nok godt se  Venlig hilsen Anna
Til hoppe 1 vil jeg overveje at lave et springafkom, der er en del springblod i din hoppe og hun har selv sprunget lidt kan jeg se på resultater. Nu hvor du er ude i god tid ville jeg også prøve at kigge på udenlandske hingste til hoppe nr 2 ville mit bud være San Amour han har bla lavet årets hoppe 2013 med Rohdiamant som morfar og den har du jo ud af din Rosentanz stamme. Det er lige de tanker jeg gør mig og San Amour mit bud på en hingst til din unge hoppe.
Hej, tak for dit svar   Havde helt opgivet håbet om at nogen ville svare  Mht. hoppe 1, så har du ret, hun er egentlig springhest. Men jeg er dressurrytter og vil gerne lave en dressurhest til mig selv. Hoppens far Cavalet var jo faktisk også ganske udmærket i begge discipliner. Hoppen er utrolig flink at ride, meget lærevillig, så for mig gør hendes gode hoved det op for hendes middel gangarter, og derfor giver det mening for mig at prøve at lave en dressurhest på hende. San Amour er godt nok smuk. Det kunne måske godt være en idé til den sorte. Kom endelig gerne med flere meninger. Også om hvorvidt min egen idé til den første hoppe er helt ude i skoven  Venlig hilsen Anna